[{"text_idx": "#000000", "text": "Sonregistraj\u0302o por tiu c\u0302i rakonto ankorau\u0306 mankas."}, {"text_idx": "#000001", "text": "Sakima vivis kun siaj gepatroj kaj sia kvarjara fratino. Ili vivis sur la tereno de ric\u0302ulo. Ilia pajlo-tegmenta kabano staris je la fino de arbovico."}, {"text_idx": "#000002", "text": "Kiam Sakima havis tri jarojn, li malsanis kaj perdis sian vidon. Sakima estis talentplena knabo."}, {"text_idx": "#000003", "text": "Sakima faris multajn aferojn, kiujn aliaj sesjaraj knaboj ne faris. Ekzemple li povis sidi kun la pli ag\u0302aj vilag\u0302anoj kaj diskuti gravajn aferojn."}, {"text_idx": "#000004", "text": "La gepatroj de Sakima laboris c\u0302e la domo de la ric\u0302ulo. Ili eliris la hejmon frumatene kaj revenis malfrue vespere. Sakima estis lasita kun sia fratineto."}, {"text_idx": "#000005", "text": "Sakima s\u0302ategis kanti kantojn. Iun tagon lia patrino demandis lin, \u201cDe kie eklernis vi tiujn c\u0302i kantojn, Sakima?\u201d"}, {"text_idx": "#000006", "text": "Sakima ripondis, \u201cIli simple venas, patrino. Mi au\u0306das ilin en mia kapo kaj tiam mi kantas.\u201d"}, {"text_idx": "#000007", "text": "Sakima s\u0302atis kanti por sia fratineto, precipe se s\u0302i malsatis. Lia fratino au\u0306skultus lin kanti sian plej s\u0302atatan kanton. S\u0302i kutimis svingig\u0302i lau\u0306 la trankviliga melodio."}, {"text_idx": "#000008", "text": "\u201cC\u0302u vi povas kanti g\u0302in ree kaj ree, Sakima?\u201d lia fratino petis lin. Sakima do akceptis kaj kantis g\u0302in ree kaj ree."}, {"text_idx": "#000009", "text": "Iun vesperon, kiam liaj gepatroj revenis hejmen, ili tre silentis. Sakima sciis ke io ne g\u0302ustas."}, {"text_idx": "#000010", "text": "\u201cKio ne g\u0302ustas, patrino, patro?\u201d Sakima demandis. Sakima scig\u0302is ke la filo de la ric\u0302ulo mankas. La viro estis tre malg\u0302oja kaj soleca."}, {"text_idx": "#000011", "text": "\u201cMi povas kanti por li. Li eble felic\u0302os denove,\u201d Sakima diris al siaj gepatroj. Sed liaj gepatroj malakceptis lin. \u201cLi estas tre ric\u0302a. Vi nur estas blinda knabo. C\u0302u vi kredas ke via kanto povos helpi lin?\u201d"}, {"text_idx": "#000012", "text": "Tamen Sakima ne rezignis. Lia fratineto subtenis lin. S\u0302i diris, \u201cLa kantoj de Sakima trankviligas min, kiam mi malsatas. Ili trankviligos ankau\u0306 la ric\u0302ulon.\u201d"}, {"text_idx": "#000013", "text": "La sekvan tagon Sakima petis sian fratineton gvidi lin al la domo de la ric\u0302ulo."}, {"text_idx": "#000014", "text": "Li staris sub granda fenestro kaj ekkantis sian plej s\u0302atatan kanton. Malrapide la kapo de la ric\u0302ulo ekaperis tra la granda fenestro."}, {"text_idx": "#000015", "text": "La laboristoj haltigis sian laboron. Ili au\u0306skultis la belan kanton de Sakima. Sed unu el la viroj diris, \u201cNeniu povis konsoli la c\u0302efon. C\u0302u tiu blinda knabo kredas ke li povas konsoli lin?\u201d"}, {"text_idx": "#000016", "text": "Sakima finis la kantadon kaj turnig\u0302is por foriri. Sed la ric\u0302ulo rapidis eksteren kaj diris, \u201cMi petas, kantu denove.\u201d"}, {"text_idx": "#000017", "text": "G\u0302uste tiumomente du viroj venis portante iun sur homportilo. Ili trovis la filon de la ric\u0302ulo batitan kaj forlasitan sur la flanko de la vojo."}, {"text_idx": "#000018", "text": "La ric\u0302ulo tiel g\u0302ojis revidi sian filon. Li rekompencis Sakima por konsili lin. Li kunprenis sian filon kaj Sakima al la malsanulejo por regajnigi la vidon al Sakima."}]